„În Chişinău sunt circa 4000 de câini vagabonzi. Unii locuitori au grijă şi-i hrănesc regulat, însă majoritatea se plâng că maidanezii sunt agresivi şi sursă de infecţii. Autorităţile prind 1-2 câini pe zi şi-i duc la necropola de animale. Angajaţii de acolo spun că doar îi marchează cu crotali şi-i sterilizează. Apărătorii drepturilor animalelor suspectează însă că patrupezii sunt omorâţi în continuare”. Asta constatam în aprilie 2019, în filmul „Câinii noştri”. Chiar dacă a trecut un an de la lansarea programului de sterilizare, apărătorii drepturilor animalelor, cu care am vorbit recent, spun că, în loc să se îmbunătăţească, situația s-a agravat.